Sulejman Tihić napustio pregovore u Washingtonu
Radi se o kozmetičkim promjenama Daytona, objašnjava S. Tihić. Izgleda da SDA ne može da prihvati ništa što nije ukidanje entiteta, kaž
Pregovori o izmjenama Daytonskog mirvnog sporazuma, koji su odpočeli u Briselu prošlog vikenda i nastavljeni ovog vikenda u Wasingtonu su zastali nakon što je sinoć član Predsjedništva BiH, i predsjednik SDA BiH, Sulejman Tihić napustio pregovore. Pred početak današnje tribine u organizaciji Američkog instituta za mir u Washingtonu, po temom -Nakon Daytona: Balkan i evro-atlantske integracije, gospodin Tihić je Omeru Vatriću, za Glas Amerike objasnio razloge napuštanja pregovora. TIHIĆ: Vidite, ponavlja se ono zbog čega sam bio zabrinut, da se radi o kozmetičkim promjenama, koje ne znače funkcionalniju, efikasniju i jeftiniju vlast, nego legalizaciju loših rješenja iz Daytona, uz neke manje korekcije. Zatim, sam način vodjenja i pritiska na onu stranu koja je najviše izgubila u Daytonskom sporazumu i povladjivanja onima koji su najviše dobili. Mislim da to nije u redu i na takav način ja ne želim da radim. VOA: Da li je tačno da ste sinoć napustili pregovore? TIHIĆ: Da! VOA: Dali ćete se vratiti? TIHIĆ: Pod ovakvim uvjetima, ne. VOA: Kakvi su vaši uvjeti? TIHIĆ: Moji uvjeti su da se osigura ono zbog čega smo i krenuli u sporazum o ustavnim promjenama - to su efikasnije bh institucije, predsjednik umjesto predsjedništva, vlada umjesto vijeća ministara, jedan funkcionalni parlament a ne kao sada da imamo dva doma naroda, jer Predstavnički dom je dom naroda, sobzirom na entitetsko glasanje; za nadležnosti države koje imaju sve normalne države. Sada se protive da se u nadležnosti unesu odbrana, policija i sve ono što smo ranije unjeli. Pravi se korak nazad. Ovdje se žele izvršiti samo kozmetičke promjene i otkloniti ono što je u suprotnosti sa Konvencijom o ljudskim pravima, a ništa suštinski da bi institucije bolje funkcionisale. VOA: Da li ste spomenuli entitete? TIHIĆ: Pa, mi smo se dogovorili da ovaj put u ovim razgovorima ne idemo na unutarnju strukturu, promjenu unutarnje strukture, nego na funkcionalniju državnu vlast. Medjutim, odstupilo se od toga, i u tom dijelu se prave samo kozmetičke promjene. Zbog toga smatram da su male šanse za uspjeh, jer organizatori i drugi žele da se stvar završi, da se napravi jedna parada, da se kaže završen je dodogovor, a na kraju nemamo ništa. Mi smo u BiH siti takvih velikih reformi koje su medijski objavljivane, davan im značaj, onda stranci odu, a nama ostanu reforme koje su neprimjenjive, ili nefunkcionalne, itd. VOA: Dakle, nije tačn9o da ste vi napustili pregovore jer drugi nusu željeli razgovarati o entitetima? TIHIĆ: Ne, taman posla. Nije tačno. Predsjednik Republike Srpske i predsjednik SDS-a BiH, Dragan Čavić takodjer potvrdjuje da nije bilo razgovora o entitetima ČAVIĆ: Gospodin Tihić je u odredjenom trenutku napustio sastanak, medjutim, niti je moguće, niti je iko tokom cijelih razgovora postavio pitanje entiteta. Pa, to je rušenje države. Rušiti entitete znači rušiti državu. Srušite Bavarsku pa vidite hoće li ostati Njemačka. Sva struktura BiH je rezultat nekog istorijskog konteksta i političkih realiteta, a ti politički realiteti odredjuju uredjenje. VOA: Da li je postignuta suglasnost oko Predsjedništva? ČAVIĆ: Nije. VOA: A, oko parlamenta? ČAVIĆ: Oko parlamenta smo imali visoki stepen saglasnosti, kao i Vijeća ministara, ali po odredjenim pitanjima se bitno razlikujemo. Mislim da svi treba da shvate da se ovim može otvoriti proces u kojem ćemo tražiti rješenje u kontinuitetu. Niko ne očekuje da se desi nešto revolucionarno nego ono što je realno moguće. Predsjedavajući Predsjedništva BiH, Ivo Miro Jović. JOVIĆ: Ovdje u Washingtonu, u povodu desete godišnjice podpisivanja Daytonsko-Pariškog mirovnog sporazuma sastalo se osam predstavnika stranaka koje trenutno čine većinu u parlamentima BiH, i pregovaraju na temu kako dalje sa osnovnim zakonskim ustrojem BiH kada su u pitanju Ustav i druga rješenja. Ova trenutna situacija je u vremenskom zastoju, a mislim da će u popodnevnim satima doći do finalnog teksta, koji bi predstavnici ovih političkih stranaka trebali podpisati. Glavne naznake ovoga jesu organiziranje i ustroj, budućnost Predsjedništva, Vlada ili Ministarsko vijeće, i parlamenta BiH, kada je u pitanju Zastupnički dom i Dom naroda. Ja sam duboko uvjeren da će se naći jedan modus koji bi zadovoljio sve strane. VOA: Da li su spominjani entiteti, ukidanje postojećih, ili dodavanje trećeg? JOVIĆ: Entiteti nisu ovom prigodom spomenuti. Porad istine treba reći da hrvatska strana, oba predstavnika političkih stranaka iz reda hrvatskog naroda, insistiraju na temeljnom ustavnom i zakonodavnom preustroju BiH gdje bi bila obuhvaćena sva pitanja, a samim time i donošenje odluka koncenzusom predstavnika triju naroda kavu BiH žele u budućnosti. Mladen Ivanić, ministar vanjskih poslova BiH. IVANIĆ: Pregovori nisu baš u dobroj fazi, zato što su, čini mi se posebno iz SDA , željeli da dobiju neke suštinske promjene Daytonskog sporazuma, što nije realno. Izgleda da SDA ne može da prihvati ništa što nije ukiadnje entiteta, a to ovdje niko živ ne postavlja, ni od učesnnika samih razgovora, a posebno ne od medjunarodnih predstavnika. Mislim da bi se SDA trebala malo spustiti ka realnosti i prihvatiti one razgovore koji su pokrenuti - da se na odredjeni način unaprjedi funkcionisanje institucija u ovom momentu, a entitetsko uredjenje BiH je realanost koja se zaista, zaista ne može mjenjati. Predsjendik SDP BiH, Zlatko Lagumdžija. LAGUMDŽIJA: Nažalost postoji veliki broj ljudi koji žele status quo. Mi ovdje ne možemo postići saglasnost o ustavnim reformama, koje su zaista potrebne ovoj zemlji, jer za to su potrebni drugi politički ljudi od ovih koji su se ovdje danas sastali i koji danas imaju većinu u Parlamentu BiH. Ono što ovdje možemo postići je otvoriti proces, ojačati državu, dati državi odredjene ingerencije, ojačati Vijeće ministara kao Vladu BiH, i smanjiti ulogu Predsjedništva, eventulano doći do jednog predsjedika, koji će imati protokolarne i manje uloge, ali će država imati norlanu parlamentarnu demokratiju. Prirodno je da parlament treba biti reformiran, koji će omogućiti da zakoni iz zahtijeva EU brže prolaze. Ako nam je to cilj, onda se on ovdje može postići. Ali, ako neko misli da ovdje može igrati na sve ili ništa, taj će očigledno na kraju dobiti ništa i to će ići po glavi svih gradjana ove zemlje. Bojim se da za stolom nas sedam ima mnogo više onih koji pod brigom za vlastiti narod, želeći sve, ustvari svjesno hoće da i oni ne dobiju ništa i da stvar ostane ovako. Ovako, oni mogu biti mali lideri, nažalost, unesrećenog naroda, tri velika naroda u BiH, koje očigledno vode mali lideri. Nikola Špirić, predsjedavajući Predstavničkog doma Parlamentarne skupštine BiH. ŠPIRIĆ: Ja žalim što vidim da, nažalost, BiH i ovaj put plaća cijenu unutarnje neiskrenosti. Jedni su spremni, drugi nisu. Nije dobro polaziti sa pozicije negacije i maksimalističkih ciljeva bilo koje strane u BiH, jer smo samim time dalje od pregovora, ali ja još uvijek vjerujem da će prevladati razum, a lideri u BiH dogovoriti da naredni period posvetimo budućnosti BiH. Donald Hays, moderator pregovora je još uvijek optimista: Mi ćemo nastaviti tražiti koncenzus, preostalih da, dan i pol. Mi ne odustajemo ukoliko oni ne odustanu. Ali, zaista ne mogu opisati gdje smo trenutno, jer još ima toliko pitanja na stolu. Bile su to dvije duge sedmice, gdje su iznešene mnoge promjene. Potencijal za moguće promjenme je tu, i mislim da sve što je potrebno jeste dodatni napor učesnika pregovora da to privedu kraju. Ja sam još uvijek optimista. VOA: Da li već imate gotov nacrt promjena? HAYS: Imamo 25 strana principa o kojim su razgovarli, od procedure glasanja unutar Vijeća ministara, do načina izbora Doma naroda, zastupnika u Zastupničkom domu, duga lista amandmana na Ustav, te amandmana na različite zakone. U principu, ukoliko se oni slože oko ponudjenog paketa, odpočeće izrada nacrta amandmana.